Middelsstore (10–12 mm) blomsterfluer, hele kroppen rødbrun. De kan minnes om slekten , som de noen ganger regnes til, men er større og slankere. Dessuten kan de kjennes på at den fremre av tverr-årene ved vingens ytterkant er krum og møter vingen foran i en rett vinkel. Hos Brachyopa er denne åren temmelig rett og møter åren foran i en spiss vinkel. Ansiktet, som er hvitt bestøvet, har en midtknøl. Antennene er forholdsvis små, brunoransje, antennebørsten med lange hår (fjærlignende). Fasettøynene er nakne, hos hannen møtes de i pannen. Thorax har mørkere lengdestriper. Beina er rødbrune, lårene litt fortykkede. Bakkroppen er avlang, mye smalere enn hos artene. Vingene er litt brunlige med et ganske tydelig, brunt vingemerke.